fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi cs fi cs fi fi fi fi fi cs fi fi fi fi fi fi fi en fi fi fi fi fi fi fi fi fi fi fi fi fi cs fi fi fi fi fi it fi fi es fi fi fi fi es fi pt fi fi ml fi fi fi fi fi fr fi fi fi es fi et fi fi pt fi fi fr fi pt fi fi fi et fi fi en fi de fi fi fi fi fi fi fi fi fi fi en fi nl fi fi fi fi fi fi fi sl fi es fi ca fi fi fi et fi fi fi fi sv fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Pientilan Ukon plöki - tarinoita vanhojen rakennusten ja eläinten keskeltä.: lokakuuta 2015
Tämä on hieman elämäntapaintiaanin kolmikymppisen pientilallisen eläin,- maaseutu,- ja perinnerakentamispainotteinen "plöki", jossa paasaan ehdottomia totuuksia asiasta kuin asiasta. Suuressa osassa blogin sisältöä on omien hajatelmieni ohessa toki myös opintoni maatalouden- ja eläintenhoidon parissa, työskentelyni maatalouslomittajana ja muun lisäksi vielä, ehkä suurimmassa osassa, perinnerakentaminen täällä omalla tilallani.
Kaippaakkos sää lisätiatoo? Täs o linkki!!
Kuva Pientilalta joko vuodelta 1934, tai 1935
Koulunkäynti jatkuu ja etenee suunnitellusti. Työssäoppijaksoja on ollut parhaimmillaan, tai pahimmillaan, kuinka vain kahtakin samanaikaisesti. Sen ohella olen käynyt koulua ja palkkatöissäkin. Keväällä, kun minulla oli paljon, hyvin paljon lomitustöitä, tein pitkää päivää. Heräilin aamulla noin kello 04.00 ja painelin yli 60 kilometrin päähän lomittamaan. Lomitustyössähän on kaksiosainen päivä, joten päivätauon aikana ehdin vielä työssäoppitilalle tekemään kevättöitä. Tuon jälkeen menin vielä tekemään lomittajan iltatyöt ja olinkin sitten kotona "jo" siinä ilta yhdeksän maissa. Että silleen...
Työssäoppi keskittyi kevään ja syksyn aikana tällä kertaa eläintenhoidon sijaan peltokasvien tuottamiseen, eli suomeksi sanottuna maanviljelyyn. Työssäoppitilalla pääsin tekemään erilaisia traktoritöitä mutta erityisesti tein kevätmuokkauksia ja kylvöjä, osan näistä aivan omatoimisesti. Korostan tätä siksi, että minulla ei ole aiempaa kokemusta nykyaikaisista peltoviljelylaitteista. Vanhat masiinat ovat minulle tutumpia ja muutenkin lähempänä sydäntä. Vähän kuten maksa... Heh...
Kesä ei kuulunut työssäoppiin, mutta nyt syksyllä olin jonkin aikaa tekemässä puinteja ja tutustuin viljankuivurin toimintaan.
Osan koulun näyttötutkintoa varten suorittamastani materiaalista sain suoritettua myös kotonani, sillä tein täällä tuon aiemmin kertomani pellonraivaustyön loppuun ja nyt silläkin mettämoisiolla lainehtii jo nurmi. Onni on oma maatila! :D Saan tehdä omia töitäni ja samalla saan suoritettua koulua varten erilaisia oppitöitä.
Kotosalla minulla ei ole kylvökonetta, joten nurmensiemenen kylvän aina vakasta. Noh, vakkana minulla toimii vanha navettavati, mutta yhtäkaikki, hyvin se vanhallakin tavalla onnistuu. Olkoon tämä esimerkki siitä, että kaikkia töitä ei pientilalla tarvitse, ei edes kannata koneellistaa. Tästä julkaisen videomateriaalia, joka tuossa alla.
Kaikista työssäoppitöistä en voi julkaista kuvia, tai videoita, vaikka niitä minulla paljon onkin, sillä ne on kuvattu ihmisten kotomarkeilla ja yksityisissä koneissa. Mutta omista koneistani ja maisemistani saan julkaista niin paljon, kuin sielu sietää, joten laitan muutaman viljelysaiheisen kuvan tähän mukaan ihmeteltäväksi. Ostin "uuden" traktorinkin nyt, kun paltoala kasvoi tuon mettämoision mukana...Haha! :D
Zetor- uusin hankintani perässään itse kunnostettu Potila 250 s-piikkiäes.
Jo aiemminkin plökissä esiintynyt Ford Major 4000- pientilan vakiokalustoa.
Takuuvarmaa toimintaa jo yli viidenkymmenen vuoden ajan!
Olin puimassa Altialle Koskenkorvan raaka-ainetta.
Nytpähän tiedätte, ketä saatte syyttää siitä,
että Suomen kansa juo itsensä hengiltä!
Lisää aiemmista peltohommista ja työssäopeista voitte lukea ainakin täältä, tuolta,  sieltä, ja tosta.  Aimmista työssäopeista muuten sain parhaimmat mahdolliset arvossanat! :D
Uusi lukijakin on näköjään saapunut, tervetuloa vain Jyrki mukaan remmiin!
Lähettänyt pientilan ukko klo lauantaina, lokakuuta 10, 2015 7 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Ford 4000, koulutehtävät, maanmuokkaus ja menetelmät, pientilan kalusto, videopostaus, viljelykset ja viljelykasvit, Zetor
Uudemmat tekstit Vanhemmat tekstit Etusivu
Kaippaakkos sää lisätiatoo? Täs o linkki!!
Pientilan Ukko on nyt Vasepuokissa!
antiikkia ja muuta vanhaa
stressi ja muut vaivaisuudet
Tuleva projekti: navetan korjaus
Hirsinen navettani on tehty 1945, eli välittömästi sotien jälkeen. Otsakekuvassa on tämän navetan edeltäjä, joka tarkkaan tihrustaen vaikutt...
Tulkaa, sillä kaikki on valmista. Vanhassa saunassa siis.
Otsikkoahan nyt ei tietenkään kukaan usko, sillä eihän mikään vanha rakennuskohde tule koskaan valmiiksi. Voi olla, että sillä hetkellä työt...
Plöki muuttuu - minä en.
Kuten joku jo huomasikin, ovat plökin otsikko ja "selitelmä" muuttuneet. Olen hieman tarkentanut plökin sisältöä. Edelleenkin sisä...
Vanhan saunan remontti etenee
Pieniä tilannekuvia vanhan saunan korjaamisen etenemisestä. Nyt vaiheena on se, että saunahuoneeseen ovat ilmestyneet lauteet. Niihin ei sit...
Kengitystyöt vanhassa navetassa - miten vaihtaa lahot hirret?
Vanha navettani alkaa nousta unohduksen alhosta, johon se edellisen omistajan aikana pääsi painumaan - ihan sananmukaisestikin. Hirret oliva...
Meillähän on ammuja. Nehän syö heinää. Joten, teimme heinää! Pientilalla on melko vähän omaa peltoa. Se riittää osittain yhden kuivaheinäs...
Vanha hirsinavetta tänään. Rojekti eristyy
On kulunut noin vuosi siitä, kun julkaisin videoplökkäyksen Pientilan vanhan hirsinavetetan kuulumisista. Silloin oli juuri aloitettu sokkel...
Autioitunut maaseutu- korpiseutujen kaikonnut elämä.
Varoitus! Tämä kirjoitus sisältää murheellista kuvamateriaalia suomalaiselta maaseudulta. Kuvat voivat aiheuttaa ahdistusta ja masennusta, ...
Olen aiemmin kertonut jo muutamassakin postauksessa tuosta vanhasta saunastani, joka on entinen savusauna. Aikojen kuluessa sauna on kokenut...
Oksis- vasikka, Ruskiksen toinen sellainen.
Loppukesästä Pientilalla koettiin jälleen syntymän ihme. Tällä kertaa kyseessä ei tosin ollut mikään neitseellinen ihme, kuten Mooseksen oll...
Juku, joku käyny kattelemassa jo noim monesti:
Teksti ja kuvat: Pientilan ukko, ellei toisin mainita. Kuvien ja tekstien kopiointi kielletty. Teema: Yksinkertainen. Sisällön tarjoaa Blogger.